[{"text_idx": "#000005", "text": "Merle Soonberg on nii Otepa\u0308a\u0308 kui ka kogu Valgamaa kultuurirahva seas tuntud, kui innukas rahvamuusikakultuuri viljeleja."}, {"text_idx": "#000006", "text": "Merle Soonberg to\u0308o\u0308tas 2007. aastal Otepa\u0308a\u0308 kultuurimajas kunstilise juhi ja juhataja kohuseta\u0308itjana. Ta on pikka aega olnud Kultuurkapitali Valgamaa ekspertgrupi komisjoni esimees ning hetkel on Otepa\u0308a\u0308 Vallavolikogu kultuurikomisjoni liige. Merle juhendab mitmeid kollektiive \u2013 pereansamblit Pillipuu, rahvamuusikaorkestrit Karupojad, eakate lauluansamblit Lauluro\u0303o\u0303m, naiskoori Helletajad. Merle lo\u0308o\u0308b lauljana kaasa Eveko segakooris, lisaks sellele on ta korraldanud pa\u0308rimusmuusikalaagreid ja mitmeid festivale. Alates 2018. aasta juunist to\u0308o\u0308tab ta Otepa\u0308a\u0308 kultuurimaja perenaise-kultuurikorraldajana. Tema ka\u0308e all toimuvad kultuurimajas su\u0308ndmused ja u\u0308ritused. Viimane suurem projekt, kus Merle kaasa lo\u0303i, oli 2019.aastal Eesti lipu 135. aastapa\u0308eva pu\u0308hendatud vabao\u0303hulavastus \u201eTaevas, muld ja tulevik\u201c. Merle on kultuurito\u0308o\u0308 edendamisel palju to\u0308o\u0308d teinud, tema ka\u0308e all on laulupidudel esinemas ka\u0308inud mitmed kollektiivid, ja ka ka\u0308idud on mitu korda. Viimasel XXVII laulupeol \u201eMinu arm\u201c juhendas Merle rahvamuusikaorkestrit Karupojad ja suguvo\u0303saorkestrit Pillipuu (seda koos ema Lille Taliga). Merle on noorte rahvamuusikutega ka\u0308inud mitu korda rahvusvahelisel rahvamuusikafestivalil Europeade. Merle pu\u0308hendumisest ra\u0308a\u0308gib asjaolu, et 2012. aastal on ta saanud rahvamuusika Pa\u0308randihoidja so\u0303le."}, {"text_idx": "#000008", "text": "Lisaks sellele on Merle aidanud uue hoo sisse puhuda Talveo\u0308o\u0308laulupeole, mille u\u0308ks loojatest ta ise ka on. Talveo\u0308o\u0308laulupidu toimub igal aastal jaanuaris Otepa\u0308a\u0308l, kus koorid laulavad talvises o\u0303htuha\u0308maruses erinevaid rahvale armsaks saanud laule. Merle pole mitte ainult kultuurito\u0308o\u0308taja \u2013 koroonakriisi ajal kevadel oli ta abis valla sotsiaalto\u0308o\u0308tajatel toidupakke komplekteerimas ja neid laiali jagamas."}]